നാദിര്ഷ ഈ സമൂഹത്തോട് കാണിക്കുന്നത് അനീതി! കേരളത്തില് ക്രൈസ്തവവിശ്വാസത്തെ അവഹേളിക്കുന്ന പ്രവണത വര്ധിക്കുന്നുവെന്ന് എസ്എംസിഎ കുവൈറ്റ് കുവൈറ്റ്: കേരളത്തില് ക്രൈസ്തവവിശ്വാസത്തെ അവഹേളിക്കുന്ന പ്രവണത മുമ്ബൊരിക്കലും ഇല്ലാത്ത രീതിയില് സമസ്ത മേഖലകളിലും വര്ധിച്ചു വരുന്നതില് കടുത്ത പ്രതിഷേധവും അമര്ഷവും രേഖപ്പെടുത്തുന്നുവെന്ന് എസ്എംസിഎ കുവൈറ്റ്. രണ്ടു സഹസ്രബ്ദമായി നാടിന്റെ മുഖ്യധാരയില് അലിഞ്ഞു ചേര്ന്ന് ജീവിക്കുന്ന ക്രിസ്തീയ സമൂഹം രാജ്യത്തിന്റെ എല്ലാ മേഖലകളിലും വിശിഷ്യാ വിദ്യാഭ്യാസ,ആരോഗ്യ രംഗങ്ങളിലെ പുരോഗതിയില് സുപ്രധാനമായ പങ്കു വഹിച്ചിട്ടുണ്ട്. എന്നാല് കഴിഞ്ഞ ഏതാനും നാളുകളായി, പ്രത്യേകിച്ച് ഒരു കാരണവും കൂടാതെ, ക്രിസ്തീയ വിശ്വാസികളെ വൃണപ്പെടുത്തുവാനുള്ള ബോധപൂര്വമായ ശ്രമങ്ങള് ഏറിവരുന്നതായി ശ്രദ്ധയില്പ്പെടുന്നു. രാജ്യത്തെ പൊതുവായി ബാധിക്കുന്ന നീറുന്ന പ്രശ്നങ്ങള് പൊതുജന ജനശ്രദ്ധയില്പെടാതെ നിര്ത്തുവാന് ഒരു പുകമറ സൃഷ്ടിക്കുന്നതിനുള്ള എളുപ്പവഴിയായാണോ അതോ മറ്റെന്തെങ്കിലും നിക്ഷിപ്ത താല്പര്യങ്ങളാണോ ഈ നീക്കങ്ങള്ക്ക് പിന്നില് എന്ന് ശങ്കിക്കേണ്ടിയിരിക്കുന്നു പ്രമുഖ മാധ്യമങ്ങളുടെയും പല രാഷ്ട്രീയ യുവജന സംഘടനകളുടെയും പ്രതികരണം സൂചിപ്പിക്കുന്നതു അതാണെന്നും എസ്എംസിഎ കുവൈറ്റ് ആരോപിച്ചു. മൈക്രോ ന്യൂനപക്ഷമമായ ക്രൈസ്തവര്ക്കെതിരേ ആസൂത്രിതമായ മാധ്യമ വേട്ട നടക്കുന്നു.സിനിമാ മേഖലയില് ഒരു പതിറ്റാണ്ടോളമായി നടക്കുന്ന ക്രൈസ്തവ അവഹേളനങ്ങള് അതിന്റെ പാരമ്യത്തില് എത്തി നില്ക്കുന്നു. ഇതിന്റെ ഒക്കെ പിന്നില് പണമൊഴുക്കുവാനും ചില ഗൂഢ ലക്ഷ്യങ്ങള് നേടുവാനും സംഘടിത ശക്തികള് പ്രവര്ത്തിക്കുന്നുണ്ടെന്നുവേണം കരുതുവാന്. പൊതുവില് സമാധാന പ്രീയരായ ഈ സമൂഹത്തിനുമേല് കുതിരകയറിയാല് ആരും ചോദിക്കാനില്ല എന്ന അവസ്ഥയാണിപ്പോള്. സിനിമയുടെ പ്രചാരണത്തിനുവേണ്ടി ഈ സിനിമകളുടെ ഉള്ളടക്കം എന്ത് തന്നെ ആയാലും ക്രൈസ്തവര് ഏറ്റവും പവിത്രമായി ആരാധിക്കുന്ന ഈശോമിശിഹായുടെ നാമം കഥാപാത്രത്തിനു നല്കിയ സംവിധായകന് നാദിര്ഷ ഈ സമൂഹത്തോട് കാണിക്കുന്നത് അനീതിയാണ്. ഈ ഉദ്യമത്തില് നിന്ന് പിന്മാറണം എന്ന് നാദിര്ഷയോടു ആവശ്യപ്പെടുവാന് ഈ അവസരം ഉപയോഗിക്കുകയാണ്. ക്രൈസ്തവസന്യാസത്തെയും സമര്പ്പിതരെയും മാത്രമല്ല ക്രിസ്തീയമായ എന്തിനെയും പരിഹാസ്യമായും അവഹേളനപരമായും സിനിമകളില് ചിത്രീകരിക്കുന്നു. ആവിഷ്കാര സ്വാതന്ത്ര്യത്തിന്റെ മറവില് ക്രൈസ്തവരോട് എന്തുമാവാം എന്ന ധാര്ഷ്ട്യത്തോടെ മുന്നോട്ട് നീങ്ങുന്നവര് ഒന്നോര്ക്കുക, കടുത്ത മതപീഡനങ്ങളെ അതിജീവിച്ച് രക്തസാക്ഷികളുടെ ചുടുനിണത്താല് നനഞ്ഞ മണ്ണിലാണ് ലോകമെങ്ങും ക്രൈസ്തവ വിശ്വാസം പടര്ന്ന് പന്തലിച്ചത്.തങ്ങളുടെ പൂജ്യമായ വിശ്വാസത്തെ അവഹേളിക്കാനുള്ള ശ്രമങ്ങളെ എന്ത് വില കൊടുത്തും ചെറുക്കുവാന് കേരളത്തിലെ ക്രൈസ്തവ സമൂഹം പ്രതിജ്ഞാ ബദ്ധമാണെന്നും എസ്എംസിഎ കുവൈറ്റ് പറയുന്നു.